Komission asetus (EY) N:o 494/97, annettu 18 päivänä maaliskuuta 1997, yksityiskohtaisista säännöistä Luoteis-Atlantin kalastusjärjestön hyväksymän yhteisen kansainvälisen tarkastusohjelman soveltamisesta annetun asetuksen (ETY) N:o 2868/88 muuttamisesta



Virallinen lehti nro L 077 , 19/03/1997 s. 0005 - 0011



KOMISSION ASETUS (EY) N:o 494/97, annettu 18 päivänä maaliskuuta 1997, yksityiskohtaisista säännöistä Luoteis-Atlantin kalastusjärjestön hyväksymän yhteisen kansainvälisen tarkastusohjelman soveltamisesta annetun asetuksen (ETY) N:o 2868/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yksityiskohtaisista säännöistä Luoteis-Atlantin kalastusjärjestön (NAFO) hyväksymän yhteisen kansainvälisen tarkastusohjelman soveltamisesta 9 päivänä kesäkuuta 1988 annetun neuvoston asetuksen (ETY) N:o 1956/88 (1), sellaisena kuin se on viimeksi muutettuna asetuksella (EY) N:o 3067/95 (2), ja erityisesti sen 4 artiklan, sekä katsoo, että yhteisen kansainvälisen tarkastusohjelman ja asetuksen (ETY) N:o 1956/88 soveltamista koskevista yksityiskohtaisista säännöistä säädetään komission asetuksessa (ETY) N:o 2868/88 (3), parantaakseen valvontaa ja toimenpiteiden noudattamista Luoteis-Atlantin kalastusjärjestön sääntelyalueella neuvosto on muuttanut asetuksella (EY) N:o 3067/95 asetusta (ETY) N:o 1956/88 yhteisen kansainvälisen tarkastusohjelman osalta, olisi vahvistettava eräitä mainitun tarkastusohjelman uusien säännösten soveltamista koskevia yksityiskohtaisia sääntöjä erityisesti sellaisen NAFO:n sääntelyalueella toimivan yhteisön aluksen osalta, jonka oletetaan tehneen vakavan rikkomuksen, on tarpeen, että asianomaisten jäsenvaltioiden toimivaltaisten viranomaisten yhteystiedot käyvät ilmi tästä asetuksesta, sen vuoksi asetusta (ETY) N:o 2868/88 olisi muutettava, ja tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2868/88 seuraavasti: 1. Lisätään 4 a ja 4 b artikla seuraavasti: "4 a artikla 1. Jos lippujäsenvaltion toimivaltaiset viranomaiset saavat asetuksen (ETY) N:o 1956/88 liitteessä olevan 10 kohdan iii alakohdan mukaisesti NAFO:n tarkastajalta tiedon asetuksen (ETY) N:o 1956/88 liitteessä olevassa 9 kohdassa tarkoitetun lippunsa alla purjehtivan kalastusaluksen vakavan rikkomuksen olettamuksesta tai jos komissio saa tiedon tällaisesta, ne ilmoittavat siitä viipymättä toisilleen. 2. Saatuaan 1 kohdan mukaisesti tiedon ja asetuksen (ETY) N:o 1956/88 liitteessä olevassa 9 kohdassa tarkoitetun tiedonannon yhteisön aluksen tekemästä oletetusta vakavasta rikkomuksesta joko joltakin muulta sopimuspuolelta tai ohjelmassa mukana olevalta yhteisön tarkastajalta, komissio pitää yhteistyössä lipunjäsenvaltion kanssa huolta siitä, että asianmukaisesti valtuutettu tarkastaja tarkastaa aluksen 72 tunnin kuluessa. 3. Komissio ja lippujäsenvaltio toimivat yhdessä määritellääkseen mahdollisimman pian, tekeekö 2 kohdassa tarkoitetun tarkastuksen ohjelmassa mukana oleva yhteisön tarkastaja vai lippujäsenvaltion toimivaltaisen viranomaisen nimeämä tarkastaja. 4. Asianmukaisesti valtuutettu tarkastaja nousee kyseiseen kalastusalukseen ja tutkii NAFO:n tarkastajan toteamat oletetun vakavan rikkomuksen perusteena olevat tekijät ja toimittaa mahdollisimman nopeasti lippujäsenvaltion toimivaltaiselle viranomaiselle tutkimuksensa tulokset. 5. Saatuaan tiedon tarkastajan tuloksista ja jos oletettu rikkomus on vakava asetuksen (ETY) N:o 1956/88 liitteessä olevassa 9 kohdassa lueteltujen rikkomusten määritelmän mukaisesti, lippujäsenvaltion toimivaltainen viranomainen, silloin kun tilanne sitä edellyttää, määrää itse tai oikeuttaa asianmukaisesti valtuutetun tarkastajan määräämään 24 tunnin kuluessa aluksen menemään asetuksen (ETY) N:o 1956/88 10 kohdan ii alakohdan mukaisesti nimettyyn satamaan. Komissio voi pidentää ensimmäisessä alakohdassa tarkoitettua määräaikaa jäsenvaltion pyytäessä sitä komissiolta enintään 72 tunniksi. Jos alus käännytetään satamaan, asianmukaisesti valtuutettu tarkastaja toteuttaa kaikki toimenpiteet sen varmistamiseksi, että todisteet ovat suojassa ja jäljellä sekä tarvittaessa sinetöi aluksen lastiruuman myöhempää satamassa tehtävää tarkastusta varten. 6. Kun syytöksen kohteena oleva alus saapuu satamaan, johon se on käännytetty, lippujäsenvaltion viranomainen tekee sille perusteellisen tarkastuksen NAFO:n tarkastajan tai muun tarkastuksessa mukana olla haluavan sopimuspuolen läsnäollessa. Lippujäsenvaltio ilmoittaa mahdollisimman pian komissiolle perusteellisen tarkastuksen tuloksista käyttäen tämän asetuksen liitteen I mukaista kaavaketta sekä toimenpiteistä, joita se on soveltanut rikkomuksen seuraamuksena. 7. Jos lippujäsenvaltion toimivaltainen viranomainen ei määrää alusta kääntymään satamaan asetuksen (ETY) N:o 1956/88 10 kohdan ii alakohdan mukaisesti, se ilmoittaa viipymättä komissiolle päätöksensä perusteina olevista syistä. Komissio antaa hyvissä ajoin tiedon tästä päätöksestä ja sen perusteista NAFO:n toimeenpanevalle sihteeristölle. 4 b artikla 1. Jos yhteisön tarkastajat olettavat jonkin sopimuspuolen lipun alla purjehtivan aluksen tehneen jonkin neuvoston asetuksen (ETY) N:o 1956/88 liitteessä olevassa 9 kohdassa luetelluista vakavista rikkomuksista, he ilmoittivat siitä 24 tunnin kuluessa kyseisen lippujäsenvaltion toimivaltaisille viranomaisille ja NAFO:n toimeenpanevalle sihteeristölle antamalla tiedoksi kaikki tekijät, jotka ovat yhteisön tarkastajien vakavan rikkomuksen olettamusta koskevan syytöksen perusteena. Komissio lähettää jäsenvaltioille jäljennöksen tiedonannosta NAFO:n toimeenpanevalle sihteeristölle. 2. Komissio päättää yhdessä sen sopimuspuolen kanssa, jolle alus kuuluu, jääkö yhteisön tarkastaja käännytetylle alukselle. Komissio päättää myös siitä, onko satamassa tehtävässä rikkomuksen tehneen aluksen perusteellisessa tarkastuksessa mukana yhteisön tarkastaja." 2. Korvataan 9 artiklan johdantosanat seuraavasti: "Kukin jäsenvaltio antaa komissiolle viimeistään jokaisen vuoden 25 päivänä tammikuuta 1 päivän heinäkuuta ja 31 päivän joulukuuta väliseltä ajalta ja viimeistään jokaisen vuoden 25 päivänä elokuuta 1 päivän tammikuuta ja 30 päivän kesäkuuta väliseltä ajalta tämän artiklan 1 ja 2 kohdassa vaaditut tiedot liitteessä II olevan mallin mukaisesti sekä tämän artiklan 3 kohdassa vaaditut tiedot liitteessä III olevan mallin mukaisesti:". 3. Lisätään 9 artikla kohta seuraavasti: "3. kaikki merkittävät kalastusaluksen "NAFO report" -kertomuksen kirjatun sijainnin ja tarkastuksen yhteydessä määritellyn aluksen tosiasiallisen sijainnin väliset erot." 4. Lisätään 9 a artikla seuraavasti: "9 a artikla Jäsenvaltioiden toimivaltaisten viranomaisten ja komission väliset tiedonannot tehdään toimivaltaisille viranomaisille, joiden yhteystiedot on mainittu liitteessä IV." 5. Lisätään tämän asetuksen liitteet I-IV. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä maaliskuuta 1997. Komission puolesta Emma BONINO Komission jäsen (1) EYVL N:o L 175, 6.7.1988, s. 1 (2) EYVL N:o L 329, 30.12.1995, s. 1 (3) EYVL N:o L 257, 17.9.1988, s. 20 LIITE I >KAAVION ALKU> LUOTEIS-ATLANTIN KALASTUSJÄRJESTÖ >KAAVION LOOPU> LIITE II >KAAVION ALKU> LUOTEIS-ATLANTIN KALASTUSJÄRJESTÖ >KAAVION LOOPU> LIITE III >KAAVION ALKU> LUOTEIS-ATLANTIN KALASTUSJÄRJESTÖ >KAAVION LOOPU> LIITE IV TOIMIVALTAISTEN VIRANOMAISTEN YHTEYSTIEDOT >TAULUKON PAIKKA>